Njemmaɛ-d lfakiya, ma llan ibawen wwan, ma yella yewwa kulleci ntekkes-d ɣer uxxam, akka i nxeddem; lebḥayer tura akka bucuk-nneɣ, akken teqqarem tixsayin, tura akka anectilat, yeẓẓa, tura akka yegr-d afriwen la yettnewwir; lawan-agi ilaq ad yeẓẓu ṭumaṭic, ifelfel; yebrir-agi, mayyu i nteẓẓu, llubya lawan-agi ahat temɣi, tagi yettalin akka, tagi n tegmurt, nxeddem tura akka, lḥaǧa i yettwwan tura akka d tamsawt si lexla itt-id-ntekkes, ntekkes-d tamsawt, ntekkes-d akk bibras-agi, ad d-nekkes taɣeddiwt-agi, timceṭ n tegmart ur tt-nsewway ara, tiẓudla-nni; ad d-nekkes leḥcic-agi talatayt, tella, ma yella nebɣa ad as-nesdukkel ciṭuḥ n umezzir yelha, ad as-nesdukkel ciṭuḥ n naɛnaɛ yelha, ad as-nesdukkel tuɣmest tamecṭuḥt maḍi maḍi n uḥeccad, yelha i llasṭuma. Njemmaɛ-d rreẓq ɣer uxxam mi iɛedda unebdu, win yesɛan irden ad ten-id-yawi, ad yeqqim walim ad yesserwet di lexla s tmacint, ad t-id-yejmeɛ d lbuṭa ad t-id-yawi i wactal-nnes; irden ad ten-id-yawi ɣer uxxam, timẓin ad ten-id-yawi ɣer uxxam, lḥemmeẓ ad t-id-yawi ɣer uxxam, ibawen kifkif, ad nejmeɛ akk rreẓq-nneɣ ɣer uxxam; ad dyeqqim lexrif, mi yewwa lexrif-nni, iniɣman-nni ad ten-id-nawi ɣer uxxam; nesɛa lexrif, taɣanimt, ajanjar abeṛṛani, tajanjalt, tabelɣenǧurt, tabuḥercawt, tabuyeḥbult, tella tṭeffuyt, abuɛenqud, wigi i d-nettawi ɣer uxxam, iniɣman ad ten-id-nawi ad ten-nefser, mi qquṛen ad ten-nawi ɣer uxxam. Di tuber d aferris, lḥaǧa, ahicur yeqquren akk ad t-nekkes, ad t-nger d aɛemmur ad t-nesseḥreq; ad nerru mi d-iɣus ugeffur di tazwara-nni, ad nexdem lleft, zrudiya d tamezwarut, ha-t-a wacu i nxeddem nekkni, ibawen, lbaṭaṭa yerru ad teẓẓu di tuber-nni, 108